
    Príloha k č. p.: CPBB-OMTZ-2026/002470-001
Opis predmetu zákazky
Názov  zákazky:  

Preprava ľudských pozostatkov a ľudských ostatkov, ktoré spadajú do kompetencie Okresného riaditeľstva Policajného zboru Banská Bystrica.

Druh zákazky: Služby
Spoločný slovník obstarávania (CPV):  98370000-7 Pohrebné a súvisiace služby
Rozdelenie predmetu zákazky na časti: Predmet zákazky nie je rozdelený na časti.
Hlavné miesto poskytovania služieb: 

Ministerstvo vnútra Slovenskej republiky
Krajské riaditeľstvo Policajného zboru v Banskej Bystrici

9. mája 1, Banská Bystrica  974 86 
Okresné riaditeľstvo Policajného zboru Banská Bystrica.
Termín splnenia zákazky: 
Zmluva sa uzatvorí na dobu určitú a to tri roky odo dňa nadobudnutia jej účinnosti alebo do vyčerpania  finančného  limitu  maximálnej  predpokladanej  hodnoty zákazky  vo výške 7 000,00 €
bez DPH podľa toho, ktorá skutočnosť nastane skôr.

Opis predmetu zákazky:

Predmetom zákazky je preprava ľudských pozostatkov a ľudských ostatkov, ktoré spadajú do kompetencie odboru kriminálnej polície Okresného riaditeľstva Policajného zboru Banská Bystrica. Ide o prevoz ľudských pozostatkov na objednávku Okresného riaditeľstva Policajného zboru Banská Bystrica, poskytovateľ je povinný postupovať v súlade so Zákonom NR SR č. 131/2010 Z. z. o pohrebníctve. Jedná sa o prevoz a uloženie ľudských pozostatkov a ľudských ostatkov do prevádzky disponujúcej mraziacim zariadením vtedy, ak do 14 dní od vykonania súdnej pitvy nie je možné ľudské pozostatky pochovať v dôsledku konania orgánov činných v trestnom konaní. Predmetom je aj prípad, keď je poskytovateľ privolaný na miesto činu a po jeho príchode sa zistí, že nie je nutné telo prevážať na súdno-znaleckú pitvu. V takomto prípade  službukonajúci policajt vystaví potvrdenie o tom, kde bol poskytovateľ privolaný, kedy na miesto prišiel a kedy odišiel. Náklady, ktoré poskytovateľovi pri takomto výjazde vzniknú, budú účtované podľa platného cenníka uvedeného v zmluve. Cena za uvedené služby musí byť uvedená ako cena bez DPH, výška DPH a cena s DPH, ak uchádzač nie je platiteľom DPH, na túto skutočnosť v ponuke upozorní. Cena počas trvania zákazky bude pevná a konečná.
Množstvo alebo rozsah obstarávaných tovarov, stavebných prác alebo služieb:

	bod
	názov služby
	cena za úkon

v € bez DPH
	cena za úkon

v € s DPH

	1.
	Cena za 1 km (z miesta výjazdu na miesto určenia)
	
	

	2.
	Manipulácia so zosnulým
	 
	

	
	Použitie chladiaceho boxu (cena za 1 hod.)
	 
	

	
	Použitie mraziaceho boxu  (cena za 1 hod.)
	 
	

	
	Použitie transportného vaku (cena za 1 ks )
	
	

	
	Čakacia doba (cena za 1 hod.)
	 
	

	
	Iné náklady
	
	

	
	Celkový súčet cien (bod 1+2)
	 
	


 
Predpokladaná hodnota zákazky:
Maximálna predpokladaná hodnota zákazky je 7 000,00 € bez DPH 

Informácie potrebné na vypracovanie ponuky, predloženie ponuky:

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“. Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača na webovom sídle systému https://josephine.proebiz.com v položke „Knižnica manuálov a odkazov“.

Použije sa elektronická aukcia: Nie
Lehota na predkladanie ponúk: 
Dátum:   31. 8. 2026

Čas:        09:00 hod

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese https://josephine.proebiz.com. Cenovú ponuku predkladajte v zmysle priloženého vzoru podľa prílohy č. 2: Cenová ponuka za prevoz zosnulého. Zároveň do systému JOSEPHINE uchádzač predloží celkový súčet cien bez DPH (jednotkové ceny za úkony spojené s prevozom zosnulého) z prílohy č. 2. Predložená cenová ponuka v systéme JOSEPHINE musí byť totožná s cenovou ponukou uvedenou v prílohe č. 2. V prípade ak uchádzač nie je platcom DPH, upozorní na to označením „NIE SOM PLATCA DPH“ pod tabuľkou v prílohe č. 2: Cenová ponuka za prevoz zosnulého.
Podmienky účasti:

Uchádzač musí spĺňať nasledovné podmienky účasti týkajúce sa osobného postavenia:

A) Predložiť cenovú ponuku (príloha č. 1: Cenová ponuka za prevoz zosnulého)

B) Podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce

     alebo poskytovať službu. Uvedenú podmienku účasti preukáže uchádzač v súlade s § 32 ods. 2 

     písm. e) zákona doloženým dokladom o oprávnení dodávať tovar, uskutočňovať stavebné práce 

     alebo poskytovať službu, ktorá zodpovedá predmetu zákazky.

C) Podľa § 32 ods. 1 písm. f) zákona, že nemá uložený zákaz účasti vo verejnom obstarávaní 

     potvrdený konečným rozhodnutím v Slovenskej republike a v štáte sídla, miesta podnikania 
     alebo obvyklého pobytu. Uvedenú podmienku účasti preukáže uchádzač v súlade s § 32 ods. 
     2 písm. f) zákona doloženým čestným vyhlásením (príloha č. 2: Čestné vyhlásenie)

D) Prevádzkový poriadok schválený Regionálnym úradom verejného zdravotníctva.
Verejný obstarávateľ nepožaduje predloženie originálu alebo úradne overenej kópie vyššie uvedených dokladov.

Kritériá vyhodnotenia ponúk: 

Jediným kritériom na vyhodnotenie ponúk je celková najnižšia cena ako súčet cien za celý predmet obstarávania (súčet cien bod 1. a bod 2. tabuľky v prílohe č. 1: Cenová ponuka za prevoz zosnulého). V prípade rovnosti súčtu cien bude rozhodovať ponuka uchádzača s nižšou cenou za 1 km prevozu z miesta výjazdu na miesto určenia (bod 1.). Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

Postup hodnotenia ponúk:

Verejný obstarávateľ bude vyhodnocovať z hľadiska splnenia požiadaviek na predmet zákazky a splnenia podmienok účasti iba ponuku uchádzača s najlepším návrhom na plnenie kritérií. V prípade, ak uchádzač s najlepším  návrhom na plnenie kritérií nepreukáže splnenie podmienok účasti alebo požiadaviek na predmet zákazky, verejný obstarávateľ pristúpi k hodnoteniu ponuky druhého uchádzača v poradí. Tento postup môže verejný obstarávateľ opakovať.

Podmienky týkajúce sa zmluvy:

Výsledkom verejného obstarávania bude zmluva a objednávky na dodanie požadovaného množstva a predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu. Poskytovateľ musí zabezpečiť prepravu ľudských pozostatkov nepretržite počas 24 hodín.

a)  Cenová ponuka ostáva v platnosti počas celej doby trvania zákazky - do vyčerpania limitu  

     predpokladanej hodnoty zákazky a  sú v nej zahrnuté všetky náklady  uchádzača. Plnenie 

     predmetu zákazky bude priebežne počas doby platnosti zmluvy podľa potrieb útvarov 
     spadajúcich pod Okresné riaditeľstvo Policajného zboru Žiar nad Hronom alebo útvarov 
     spadajúcich pod Krajské riaditeľstvo PZ v Banskej Bystrici.

b)  Služba  bude objednávaná podľa potrieb verejného obstarávateľa, na  základe samostatných      

     objednávok (resp. po telefonickej výzve príslušného policajta) 

c)  Dodávka bude realizovaná okamžite po dodaní objednávky, resp. po telefonickej výzve 

     príslušného policajta.

d)  Preddavok ani zálohová platba sa neposkytuje.

e)  Poskytovateľ vystaví faktúru do 10 dní od vykonania služby s minimálne 30 dňovou dobou 

     splatnosti.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.
Doplňujúce informácie:

Zákazka sa týka projektu financovaného z fondov Európskej únie:  NIE.

Verejný obstarávateľ môže zrušiť použitý postup zadávania zákazky z nasledovných dôvodov:

-  nebude predložená ani jedna ponuka,

-  ani jeden uchádzač nesplní podmienky účasti,

-  ani jedna z predložených ponúk nebude zodpovedať určeným požiadavkám vo výzve na    

   predkladanie ponúk,

-  ak sa zmenili okolnosti, za ktorých sa vyhlásilo toto verejné obstarávanie.  

V Banskej Bystrici, dňa 18. 8. 2026

Spracovala:     Mgr. Eva Barbeníková


odborný radca oddelenia MTZ  Centra podpory Banská Bystrica
 e-mail: eva.barbenikova@minv.sk 

Súhlasí:           Mgr. Miriam Čiefová, MBA, LL.M.
                        vedúca oddelenia MTZ  Centra podpory Banská Bystrica
Schvaľuje:      Ing. Peter Laššák
riaditeľ Centra podpory Banská Bystrica

